es en pt en id en en en de gu gu gu gu gu en gu gu gu gu gu gu en gu gu gu en en en en gu gu gu gu gu gu gu gu en en en en zh en en gu gu gu en en en en
કોમ્પ્યુટર બૂટિંગ, બુટ મેનુ તથા બાયોસ (BIOS) પરિચય
કોમ્પ્યુટર બૂટિંગ એટલે પાવર બટન પ્રેસ કરવાથી માંડીને વિન્ડોઝ ઓપરેટિંગ સિસ્ટમ (કે બીજી કોઈ OS) લોડ (load) થવા સુધીની પ્રોસેસ. જયારે કોમ્પ્યુટર ચાલુ કરીએ ત્યારે શરૂઆતમાં બ્લેક સ્ક્રીન અને વાઈટ અક્ષરોમાં કંઈક વિચિત્ર લખેલું આવે છે જાણે કોમ્પ્યુટર કંઈક ચેક કરી રહ્યું હોય અને પછી વિન્ડોઝ OS લોડ થાય છે. આ શરૂઆતની પ્રોસેસ એજ કોમ્પ્યુટર બૂટિંગ (booting ). આ બૂટિંગ ની પ્રોસેસ દરમ્યાન F2, F12 કે DELETE કી પ્રેસ કરવાથી બુટ મેનુ માં જઈ શકાય છે. સિસ્ટમ વાઇસ આ કી(key) અલગ અલગ હોય છે. તથા આમાનીજ કોઈક કી વડે બાયોસ સેટિંગ માં જઈ શકાય છે. પણ આ બૂટિંગ,બાયોસ કે બુટ મેનુ ની માહિતી(knowledge)  શું કામની?
જો તમે તમારા કોમ્પ્યુટર કે લેપટોપ નું જાતે ફ્લેશિંગ કે નવી OS ઇન્સ્ટોલ કરવી હોય તો બૂટિંગ ની માહિતી હોવી જરૂરી છે. આ ઉપરાંત બાયોસ(BIOS) મેનુ માંથી કેટલાક હાર્ડવેર ચાલુ(Enable) કે બંધ(Disable) કરી શકાય છે અને કેટલાક હાર્ડવેર તથા OS રિલેટેડ સેટિંગ માં ફેરફાર કરી શકાય છે. તથા બૂટિંગ, બાયોસ અને બુટ મેનુ ની જાણકારી કોમ્પ્યુટર નું મેઇન્ટેનન્સ કે રીપેરીંગ કરવામાં ખુબજ અગત્યની છે.
તો આપણે જોયું કે બૂટિંગ એ કોમ્પ્યુટર ચાલુ થવાની પ્રોસેસ છે. બૂટિંગ દરમ્યાન કોમ્પ્યુટરના બધાજ હાર્ડવેર પાર્ટ્સ ચેક થાય છે તથા હાર્ડ ડિસ્ક (hard disk drive (HDD) ) માં ઇન્સ્ટોલ કરેલી વિન્ડોઝ ઓપરેટિંગ સિસ્ટમ અંતે લોડ થાય છે. જો હાર્ડ ડિસ્ક માં કોઈ OS (ઓપરેટિંગ સિસ્ટમ) નહીં મળે તો એરર મેસેજ આવશે. OK, તો તેનો અર્થ એ થયો કે કોમ્પ્યુટરમાં એવો પ્રોગ્રામ કે સિસ્ટમ છે જે કોમ્પ્યુટર બૂટિંગ માટે જવાબદાર છે અને વિન્ડોઝ ઓપરેટિંગ સિસ્ટમની પહેલા રન થાય છે અને વિન્ડોઝ OS ને લોડ કરે છે. yes, અને આ પ્રોગ્રામ કે સિસ્ટમ એટલે બાયોસ(BIOS), બાયોસ નો અર્થ થાય છે બેઝિક ઇનપુટ આઉટપુટ સિસ્ટમ ટૂંકમાં BIOS. બાયોસ એ એવો સોફ્ટવેર છે જે મેન્યુફેક્ચરર દ્વારા કોમ્પ્યુટર માં પ્રિઇન્સ્ટોલ કરેલો હોય છે. યાદ રાખો કે આ બાયોસ હાર્ડ ડિસ્ક માં ઇન્ટોલ કરેલો હોતો નથી. બાયોસ ને સ્પેશ્યિલ બાયોસ ચિપ(ROM) માં ઇન્સ્ટોલ કરેલો હોય છે. માટે હાર્ડ ડિસ્ક ફેઈલ થાય તો પણ કોમ્પ્યુટર બુટ(ચાલુ) તો થશે જ.
OK, અહીં ડેલ કોમ્પ્યુટર ના બૂટિંગ (ચાલુ થવાની પ્રોસેસ) ની ઇમેજ બતાવી છે. તમે જોઈ શકો છો કે જમણી બાજુ રેડ સર્કલ વડે બતાવેલા ભાગ માં બાયોસ સેટઅપ (સેટિંગ) માં જવા માટે F2 તથા બુટ ઓપ્શન માં જવા માટે F12 કી (key ) પ્રેસ કરો તેવું દર્શાવેલું છે. જયારે બૂટિંગ દરમ્યાન આવો ઓપ્શન આવે અને જો બાયોસ કે બુટ ઓપ્શન(મેનુ) માં જવું હોય, તો ત્યારે બાયોસ કે બુટ ઓપ્શન(મેનુ) માં જવા માટેની કી(key) તરતજ(instantly) પ્રેસ કરવી જોઈએ. યાદ રાખો કોમ્પ્યુટર કે લેપટોપ વાઇસ બૂટિંગ સ્ક્રીન તથા બાયોસ અને બાયોસ ની કી અલગ અલગ હોય છે.
-> બાયોસ (BIOS ) સેટઅપ
કોઈ એક સ્પેસિફિક કોમ્પ્યુટર નું BIOS(CMOS) setup અહીં ઇમેજ માં બતાવ્યું છે.
ફરીથી યાદ રાખો કે કોમ્પ્યુટર કે લેપટોપ વાઇસ બાયોસ સેટઅપ અલગ અલગ હોય છે. તમે જોઈ શકો છો કે તેમાં જુદા જુદા સેટિંગ ના ઓપ્શન આપેલા છે. કોઈપણ સેટિંગ માં ફેરફાર કરતા પહેલા એ ખબર હોવી જરૂરી છે કે તમે શું કરો છો, જો કોઈ સેટિંગ વિષે ન જાણતા હોય, તો બેટર છે કે તેમાં ફેરફાર કરવો નહીં.
2. બુટ મેનુ (Boot Options)
બુટ મેનુ કે ઓપ્શન એ સૌથી વધારે ઉપયોગી બૂટિંગ ઓપ્શન છે ખાસ કરીને નવી OS ઇન્સ્ટોલ કરવામાં. હવે આપણે જાણીએ છીએ કે બૂટિંગ પ્રોસેસ ના અંતમાં વિન્ડોઝ OS હાર્ડ ડિસ્ક માંથી લોડ થશે. પરંતુ ધારોકે આપણે CD Drive માંથી OS લોડ કરવી છે કે પછી બૂટેબલ પેનડ્રાઈવ માંથી OS લોડ કરવી છે તો આપણે F12 (કે બીજી કોઈ) કી (key) પ્રેસ કરીને બુટ મેનુ માં જવું પડશે,
બુટ મેનુ માં અહીં ઇમેજ માં બતાવ્યા પ્રમાણે અલગ અલગ બુટ ઓપ્શન આપેલા હોય છે. જે ડિવાઇસ માંથી આપણે બુટ કરવા માંગતા હોય એટલેકે OS લોડ કરવા માંગતા હોય તે ડિવાઇસ સિલેક્ટ કરીને એન્ટર આપવાથી તે ડિવાઇસ બુટ થશે.
આવીજ રીતે વિન્ડોઝ જેવી ઓપરેટિંગ સિસ્ટમ CD માંથી હાર્ડ ડિસ્ક માં ઇન્સ્ટોલ કરવામાં આવે છે. જો કોમ્પ્યુટર માં હાર્ડ ડિસ્ક ન હોય તો પણ લિનક્સ મિન્ટ ની લાઈવ (live) CD કે બૂટેબલ (Bootable ) પેનડ્રાઈવ માંથી લિનક્સ મિન્ટ(Linux Mint) બુટ કરી ને કોમ્પ્યુટર રન કરી શકાય છે.
Author gujaratidroidPosted on 08/03/201822/03/2018Categories Computer & MobileTags BIOS, BootingLeave a comment on કોમ્પ્યુટર બૂટિંગ, બુટ મેનુ તથા બાયોસ (BIOS) પરિચય
all the content in this site is copyright protected. it may not be copied or reproduced in any form or by any means without permission, in writing, from the owner and author of the site.
© 2018 gujaratidroid.com All Rights Reserved
આપણે કેટલા સ્વતંત્ર છીએ, આપણી ઇરછાઓ કેટલી સ્વતંત્ર છે
શુન્ય ભાગ્યા શુન્ય કેટલા ? (0/0 = ?)
કેવી રીતે બનાવશો બૂટેબલ (Bootable ) પેનડ્રાઈવ
કોમ્પ્યુટર બૂટિંગ, બુટ મેનુ તથા બાયોસ (BIOS) પરિચય
વિજળી ના બિલ ની ગણતરી જાતે કેમ કરશો
મોબાઈલ કે લેપટોપ ની બેટરી નું આયુષ્ય(આવરદા) કેમ વધાર શો
Android ફોન ને Root કેવી રીતે કરશો ?
Symbian થી Android સુધીની સફર
Dipak pujara on વિજળી ના બિલ ની ગણતરી જાતે કેમ કરશો
Vijay gohel on આપણે કેટલા સ્વતંત્ર છીએ, આપણી ઇરછાઓ કેટલી સ્વતંત્ર છે
@vkch4vda on આપણે કેટલા સ્વતંત્ર છીએ, આપણી ઇરછાઓ કેટલી સ્વતંત્ર છે
GujaratiDroid Proudly powered by WordPress